Moeilike parkeerplek vir mans gehou
14:46 (GMT+2), Thu, 12 July 2012
INTERNASIONALE MOTOR NUUS - Die burgemeester van 'n klein Duitse dorpie het 'n waaghalsige nuwe parkeerbeleid ingevoer wat hom dalk die argwaan van vroue kan besorg. Burgemeester Gallus Strobel van Triberg in die suide het besluit om die moeilikste parkeerplekke in die dorp aan mans toe te sê.
Die burgemeester het beveel dat elke parkeerplek met die simbool vir man of vrou gemerk moet word, volgens die moeilikheidsgraad om behoorlik daar te parkeer.
Dis moeilik om te sê of die vroue tevrede gaan wees met al die lekker breë, goedbeligte ruimtes naby die uitgange van parkeerterreine terwyl die mans rondom sementpilare en dies meer sal moet inskuifel.
Burgemeester Strobel het egter sy besluit verdedig deur te sê: "Mans is in die algemeen 'n bietjie beter hiermee." Hy het waarskynlik besef dit kan dalk die helfte van sy toekomstige kiesers vies maak en gou bygevoeg: "Natuurlik is daar goeie vrouebestuurders ook, wat natuurlik baie welkom is!"
Die nuwe parkeer-reëling is tot dusver verwelkom. Toeriste stroom na die dorp om die burgemeester se parkeer-uitdaging te aanvaar. Vir enigeen wat graag die kuns van parkeer wil demonstreer - Triberg is sowat 100 km van Stuttgart se lughawe. Send